Izzadásos betegség
Az izzadásos betegség, máshol izzdásos kór, latin nevén "sudor anglicus" egy rejtélyes fertőző betegség, amely Angliát, később pedig a kontinentális Európát sújtotta több hullámban 1485-től kezdve. Utolsó hulláma 1551-ben ütötte fel a fejét, ezután hirtelen eltűnt. A tünetek megjelenése teljesen váratlan volt, a halál gyakran órákon belül bekövetkezett. A betegség okozója mind a mai napig nem ismert pontosan, de egyes feltételezések szerint hantavírus okozhatta.